paragraph_text: Type 65 ili T65 (kin. T65突擊步槍) je jurišna puška koju je dizajnirala i proizvela služba Combined Service Forces za potrebe tajvanske vojske. T65 koristi plinski sustav koji je preuzet od puške Armalite AR-18. Prototip puške proizveden je 1975. godine te je vizualno bila veoma slična legendarnoj američkoj pušci M16. Za razliku od M16, tajvanski model ima modificiraniji čelični ciljnik, preoblikovani kundak te redizajnirani rukohvat.